|  |  |  |
| --- | --- | --- |
|  | 2021-2022 PUBLIC RELEASE NATIONAL SCHOOL LUNCH AND BREAKFAST PROGRAMS, SPECIAL MILK PROGRAM |  |

This is the public release that we will send to: (*Names of news media, community and grassroots organizations, and major employers contemplating layoff*)

sent on (*Mo./Day/Yr*.)

**RELEASE STATEMENT**

(Name of School Food Authority) yeej koom nrog Seamless Summer Option (Kawm Ntawv Yav Caij Ntuj So Txuas Ntxiv) (SSO) thaum muaj tus kab mob COVID-19, uas yog ib txoj kev pab tshais thiab su dawb rau xyoo kawm ntawv 2021-22. Tag nrho cov neeg mus kawm rau hauv lub (cov) tsev kawm ntawv nram no yuav tsim nyog tau cov pluas noj tsis raug them nqi dab tsi:

(List Sites Here)

# Tsis tag muaj USDA Free and Reduced Price Meal Applications (Tsab Ntawv Thov Pluas Noj Dawb thiab Pluas Noj Txo Nqi Pheej Yig) thiaj li yuav tau cov pluas noj dawb hauv SSO. Tiam sis, cov tsev kawm ntawv yuav yais cov ntawv thov no kom sau ua ke tau cov ncauj lus txog lub tsev neeg qhov nyiaj tau rau lwm cov kev pab uas yuav tsum tau muaj cov ncauj lus no, xws li Special Milk Program (Txoj Kev Pab Mis Nyuj Tshwj Xeeb), Pandemic FoodShare Benefits (Nyiaj Pab Muas Noj Thaum Muaj Kab Mob Kis Thoob Ntiaj Teb) (P-EBT), nyiaj txiag peb kev qhia ntawv thiab lwm cov txiaj ntsim kev pab ntxiv.

# TSEV NEEG COV NYIAJ TAU LOS Rau Ntawm Qhov Txiav Txim Muaj Feem Tau Txais Kev Pab Pluas noj los yog Mis Nyuj Dawb thiab Txo Tus Nqi

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | THEEM COV NYIAJ TAU LOS TXHUA XYOO | | | | THEEM COV NYIAJ TAU LOS TXHUA HLI | | | |
| **Tsev Neeg  Cov Neeg (Hauv Lub Tsev)** |  | **Tau Noj Dawb**  *Yuav tsum nyob rau ntawm los yog qis dua tus lej teev hauv qab no* |  | **Txo Tus Nqi**  *Yuav tsum nyob rau ntawm los yog qis dua tus lej teev hauv qab no* |  | **Tau Noj Dawb**  *Yuav tsum nyob rau ntawm los yog qis dua tus lej teev hauv qab no* |  | **Txo Tus Nqi**  *Yuav tsum nyob rau ntawm los yog qis dua tus lej teev hauv qab no* |
| 1 |  | $16,744 |  | $ 16,744.01 thiab $23,828 |  | $ 1,396 |  | $1,396.01 thiab $1,986 |
| 2 |  | 22,646 |  | 22,646.01 thiab 32,227 |  | 1,888 |  | 1,888.01 thiab 2,686 |
| 3 |  | 28,548 |  | 28,548.01 thiab 40,626 |  | 2,379 |  | 2,379.01 thiab 3,386 |
| 4 |  | 34,450 |  | 34,450.01 thiab 49,025 |  | 2,871 |  | 2,871.01 thiab 4,086 |
| 5 |  | 40,352 |  | 40,352.01 thiab 57,424 |  | 3,363 |  | 3,363.01 thiab 4,786 |
| 6 |  | 46,254 |  | 46,254.01 thiab 65,823 |  | 3,855 |  | 3,855.01 thiab 5,486 |
| 7 |  | 52,156 |  | 52,156.01 thiab 74,222 |  | 4,347 |  | 4,347.01 thiab 6,186 |
| 8 |  | 58,058 |  | 58,058.01 thiab 82,621 |  | 4,839 |  | 4,839.01 thiab 6,886 |
| Rau txhua tus neeg los ntxiv rau tsev neeg, ntxiv |  | + 5,902 |  | + 5902 thiab +8,399 |  | + 492 |  | + 492 thiab + 700 |

Peb tau muab cov foos ua ntawv thov kev pab xa tuaj rau txhua tsev neeg nrog rau ib daim ntawv ceeb toom rau cov niam txiv thiab cov saib xyuas. Yog xav ua ntawv thov nyiaj pab them rau tus nqi pluas noj los yog mis nyuj dawb los yog txo tus nqi, cov tsev neeg yuav tsum ua kom tiav ib daim ntawv thov kev pab thiab muab xa rov qab rau lub tsev kawm ntawv (tshwj tias ntshe ho tau txais ntawv qhia paub thaum pib xyoo kawm ntawv tias tus me nyuam tau ntawv pov thawj muaj feem tau txais kev pab ncaj qha lawm no xwb). Muaj daim luam ntawm cov foos no nyob hauv qhov chaw ua hauj lwm ntawm txhua lub tsev kawm ntawv. Lub chaw khiav hauj lwm los yog lwm cov neeg ua hauj lwm yuav muab cov lus uas muab tso rau hauv daim ntawv ua thov kev pab los yog kom paub tias txhua yam muaj tseeb tsis hais lub sij hawm twg thaum lub xyoo kawm ntawv. Cov ntawv ua thov kev pab no yuav muab xa mus thaum twg los tau lub sij hawm qheb xyoo kawm ntawv.

Yuav kom tau txais cov pluas noj los yog mis nyuj dawb los yog txo tus nqi rau cov me nyuam hauv tsev neeg uas ib tus los yog ntau leej tau txais FoodShare, FDPIR, los Wisconsin Works (W-2) cov nyiaj ntsuab, teev FoodShare, FDPIR los yog W-2 tus case naj npawb, lub npe txoj haujlwm, teev lub npe ntawm txhua tus me nyuam kawm ntawv, kos npe rau daim ntawv ua thov kev pab, thiab muab xa rov qab mus rau lub tsev kawm ntawv qhov chaw ua hauj lwm.

Yuav kom lub tsev kawm ntawv cov neeg ua hauj lwm txiav txim tau tias muaj feem tau txais kev pab pluas noj los yog mis nyuj dawb los yog txo tus nqi ntawm cov tsev neeg uas tau txais FoodShare, FDPIR los yog W-2 cov nyiaj ntsuab, tsev neeg ntawd yuav muab cov lus ntawm no tso rau hauv daim ntawv ua thov kev pab: cov npe neeg tas nrho nyob hauv lub tsev, tas nrho cov neeg hauv lub tsev muaj tsawg leej, thiab tus neeg muaj hnub nyoog uas kos npe rau ntawm daim ntawv ua thov kev pab yuav tsum muab plaub tus lej kawg (four digits) ntawm nws tus Social Security Naj npawb los yog kos rau lub npov (box) ntawm sab xis uas sau tias “Check if no SSN” (Kos ntawm no yog tsis muaj tus SSN). Thiab, muab txhua tus cov nyiaj tau los thiab seb yog tau qhov twg los (nyiaj hauj lwm, welfare, nyiaj them yug me nyuam, thiab lwm yam).

Raws li tsab cai hais txog kev pab cov pluas noj thiab mis nyuj dawb los yog txo tus nqi (*Title of Determining Official*)

yuav muab daim ntawv ua thov kev pab los xyuas thiab txiav txim qhov muaj feem tau txais kev pab. Yog tus niam txiv los yog tus saib xyuas tsis txaus siab raws li qhov tus neeg ua hauj lwm tau txiav txim, nws yuav tham tau nrog tus neeg ua hauj lwm ntawd txog qhov no. Yog tus niam txiv/tus saib xyuas xa ua ib daim ntawv tsis txaus siab, nws yuav hu tau los yog sau ntawv tau mus rau: *(Name, Title, Address and Telephone of Hearing Official)* .

Yog yuav tau muaj ib lub rooj mloog kev ncaj ncees (hearing) los sib hais txog qhov uas tau txiav txim no, tsab cai kuj muaj ib cov lus qhia txog lub rooj mloog kev ncaj ncees tus txheej txheem.

Yog cov neeg hauv tsev neeg leej twg poob hauj lwm los yog cov neeg muaj pauv, tsev neeg yuav tau hu qhia rau lub tsev kawm ntawv paub. Cov kev pauv no yuav ua rau tsev neeg muaj feem tau txais cov pluas noj los yog mis nyuj dawb los yog txo tus nqi yog tsev neeg cov nyiaj tau los poob rau ntawm theem los yog qis dua theem uas muab qhia rau daum toj saud, thiab lawv yuav rov ua ntawv thov tau txhua lub sij hawm.

Cov me nyuam uas muab tso rau niam qhuav txiv qhuav pab tu (foster care) muaj feem tau txais cov pluas noj dawb. Cov me nyuam uas nyob nrog niam qhuav txiv qhuav kuj yuav cia li muaj feem tau txais kev pab yam tsev neeg tsis tas ua ntawv thov. Cov tsev neeg uas muaj cov me nyuam nyob nrog niam qhuav txiv qhuav thiab tsis-nrog yuav xaiv tau qhov muab tus me nyuam nyob nrog niam qhuav txiv qhuav tso ua ib tus neeg hauv tsev neeg, thiab cov nyiaj tau los twg uas muaj rau tus me nyuam nyob nrog niam qhuav txiv qhuav, nyob rau ntawm tib daim ntawv ua thov kev pab uas muaj lawv cov me nyuam uas tsis-yog nyob nrog niam qhuav txiv qhuav.

Cov lus los yog ntaub ntawv uas tsev neeg muab tso rau hauv daim ntawv ua thov kev pab yog tsis pub leej twg paub. Tsab Cai Lij Choj (Public Law) 103-448 muaj kev txwv qhov tso tawm tus me nyuam kawm ntawv qhov tau txais pluas noj dawb los yog txo tus nqi rau cov neeg uas muaj feem xyuam rau ntawm txoj kev tswj hwm thiab saib xyuas tsoom fwv teb chaws los yog tsoom fwv xeev cov kev pab cuam rau kev kawm ntawv. Lwm yam hauj lwm xws li cov nqi them phau ntawv yuav tsum tau ntawv tso cai ntawm niam txiv/tus saib xyuas.

Raws li Tsoomfwv txoj cai lij choj teev cov cai uas txhua tug tib neeg muaj thiab cov cai tswjfwm thiab kav cov cai txhua tug tib neeg muaj ntawm Tsoomfwv Meskas Qhov Chaw Tuav Dej Num Rau Phab Kev Ua Liaj Ua Teb Tu Tsiaj Yug Txhuv (USDA) , lub chaw tuav dej num USDA, nws cov chaws dhia dej num, chaw ua hauj lwm, thiab cov neeg ua hauj lwm, thiab cov tuam txhab uas koom nrog lossis dhia dej num rau USDA cov kev pabcuam raug txwv kom tsis pub muaj kev ntxub ntxaug txog ib tug neeg los ntawm saib nws yog haiv neeg dab tsi, neeg ngaij tawv dab tsi, muaj keeb kwm los lub tebchaws twg los, txivneej lossis yog pojniam, neeg xiam oob qhab, muaj hnub nyoog laus lossis hluas, lossis kev ua pauj lossis ua pauj rov qab vim nws tau koom kev tiv thaiv cov cai txhua tug tib neeg yuav tsum muaj nyob hauv ib qho kev pabcuam twg lossis ib qho dej num uas ua tiav lossis tau txais nyiaj txiag txhawb los ntawm USDA los.

Cov neeg xiam oob qhab uas lawv yuav tsum muaj lwm txoj hauv kev los sib txuas lus txog txoj kev pabcuam no (xws li Cov Ntawv Rau Cov Neeg Dig Muag, cov ntawv uas luam kom cov tsiaj ntawv loj pom tseeb, cov kaw suab lus, Lus Piav Tes Meskas, thiab lwm yam) yuav tsum hu xovtooj rau Lub Chaw Dhia Dej Num (hauv Lub Xeev lossis hauv ib cheeb tsam) uas lawv mus sau npe thov tej txiaj ntsig kev pab. Cov neeg lag ntseg, hnov lus tsis zoo lossis hais lus tsis taus, hu xovtooj mus rau lub chaw USDA siv qhov kev hu xovtooj hu ua Federal Relay Service ntawm (800) 877-8339. Tsis tas li no xwb, tej zaum cov ntaub ntawv no tseem muaj sau ua lwm hom lus uas tsis yog lus Askiv thiab.

Yog xav tso ntawv tsis txaus siab txog kev ntxub ntxaug hauv txoj kev pabcuam no, muab [Daim Ntawv Sau Npe Tsis Txaus Siab Txog Kev Ntxub Ntxaug ntawm lub chaw USDA ua kom tiav](http://www.ocio.usda.gov/sites/default/files/docs/2012/Complain_combined_6_8_12.pdf), (AD-3027) rau hauv online ntawm: <https://www.usda.gov/oascr/how-to-file-a-program-discrimination-complaint> thiab xa coj mus rau ib lub chaw dhia dej num USDA twg los tau, lossis sau ib tsab ntawv mus rau lub chaw USDA thiab sau rau hauv tsab ntawv qhia txhua nqais lus uas tau thov nyob hauv daim ntawv sau npe tsis txaus siab. Yog xav thov ib daim ntawv theej ntawm daim ntawv sau npe tsis txaus siab, hu rau (866) 632-9992. Xa koj daim ntawv ua tiav lossis tsab ntawv mus rau USDA raws li:

(1) xa hauv tsev xa ntawv: U.S. Department of Agriculture

Office of the Assistant Secretary for Civil Rights

1400 Independence Avenue, SW

Washington, D.C. 20250-9410;

(2) xa hauv fax (202) 690-7442; lossis

(3) xa hauv email: program.intake@usda.gov.

Lub chaw haujlwm no yog ib lub chaw muaj cib fim sib luag rau txhua tug neeg.